CELEX: 62011CA0424
Language: lt
Date: 2013-03-07 00:00:00
Title: Byla C-424/11: 2013 m. kovo 7 d. Teisingumo Teismo (pirmoji kolegija) sprendimas byloje ( First-tier Tribunal (Tax Chamber) (Jungtinė Karalystė) prašymas priimti prejudicinį sprendimą) Wheels Common Investment Fund Trustees Ltd ir kt. prieš Commissioners for Her Majesty's Revenue and Customs (Pridėtinės vertės mokestis — Direktyva 77/388/EEB — Specialiųjų investicinių fondų valdymo atleidimas nuo mokesčio — Taikymo sritis — Profesinių pensijų sistemos)

27.4.2013   
            
            
               LT
            
            
               Europos Sąjungos oficialusis leidinys
            
            
               C 123/5
            
         2013 m. kovo 7 d. Teisingumo Teismo (pirmoji kolegija) sprendimas byloje (First-tier Tribunal (Tax Chamber) (Jungtinė Karalystė) prašymas priimti prejudicinį sprendimą) Wheels Common Investment Fund Trustees Ltd ir kt. prieš Commissioners for Her Majesty's Revenue and Customs
   
   (Byla C-424/11) (1)
   
   (Pridėtinės vertės mokestis - Direktyva 77/388/EEB - Specialiųjų investicinių fondų valdymo atleidimas nuo mokesčio - Taikymo sritis - Profesinių pensijų sistemos)
   2013/C 123/06
   Proceso kalba: anglų
   
      Prašymą priimti prejudicinį sprendimą pateikęs teismas
   
   
      First-tier Tribunal (Tax Chamber)
   
   
      Šalys pagrindinėje byloje
   
   
      Ieškovės: Wheels Common Investment Fund Trustees Ltd, National Association of Pension Funds Ltd, Ford Pension Fund Trustees Ltd, Ford Salaried Pension Fund Trustees Ltd, Ford Pension Scheme for Senior Staff Trustee Ltd
   
   
      Atsakovai: Commissioners for Her Majesty's Revenue and Customs
   
   
      Dalykas
   
   Prašymas priimti prejudicinį sprendimą — First-tier Tribunal (Tax Chamber) — 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23) 13 straipsnio B skirsnio d punkto 6 papunkčio aiškinimas — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 135 straipsnio 1 dalies g punkto aiškinimas — Atleidimas nuo mokesčio — Bendrų investicinių fondų valdymo atleidimo nuo mokesčio taikymo sritis — Taikymas ir profesinių pensijų sistemoms.
   
      Rezoliucinė dalis
   
   1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas 13 straipsnio B skirsnio d punkto 6 papunktį ir 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 135 straipsnio 1 dalies g punktą reikia aiškinti taip, kad investiciniai fondai, kuriuose kaupiami senatvės pensijų sistemos aktyvai, nepatenka į sąvoką „specialūs investiciniai fondai“, kaip jie suprantama pagal šias nuostatas, kurių valdymas gali būti atleistas nuo pridėtinės vertės mokesčio, atsižvelgiant į šių direktyvų tikslus ir mokesčių neutralumo principą, nes nariai nepatiria šio fondo valdymo rizikos, o darbdavio į senatvės pensijų sistemą mokamos įmokos yra priemonė, kuria jis vykdo savo teisines pareigas darbuotojams.
   
      (1)  OL C 311, 2011 10 22.